অমিত মিশ্র
অমিত মিশ্র (উচ্চারণ; হিন্দি: अमित मिश्रा; জন্ম: ২৪ নভেম্বর, ১৯৮২) দিল্লিতে জন্মগ্রহণকারী ভারতীয় ক্রিকেটার। ভারত ক্রিকেট দলের অন্যতম সদস্য অমিত ডানহাতে লেগ ব্রেক বোলিং ও নিচেরসারির ব্যাটসম্যান হিসেবে দলে প্রতিনিধিত্ব করছেন। সচরাচর তিনি ১০ কিংবা ১১ নম্বরে ব্যাটিংয়ে নামেন। আক্রমণাত্মক লেগ স্পিনার হিসেবে তার সুনাম রয়েছে। ঘরোয়া ক্রিকেটে হরিয়ানা রাজ্য দলের হয়ে খেলছেন। এছাড়াও, ইন্ডিয়ান প্রিমিয়ার লীগে সানরাইজার্স হায়দ্রাবাদ দলে খেলছেন।